gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl gl gl gl gl gl gl gl gl ja en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Declaración institucional da Xunta e promesa de "plan de choque"
Domingo, 02 de outubro de 2022
O Goberno anunciou un equipo de traballo interdepartamental para botar adiante a promesa anunciada por Núñez Feijoo no seu discurso de investidura.
Esta mesa de traballo, que estará pilotada pola Consellaría de Traballo e na que participarán tamén os departamentos de Facenda e Economía, será a encargada de elaborar un paquete de medidas para enfrontar á actual situación de crise económica e "reactivar" o mercado laboral en Galiza, segundo a promesa do Executivo.
Segundo informou a Xunta, a comisión tratará nunha primeira fase a confección dun borrador de medidas que será debatido posteriormente cos axentes sociais para intentar "consensuar" un programa que recolla os mecanismos "máis urxentes" co obxectivo de facer fronte á "sangría" de desemprego que afecta o país. Posteriormente, está previsto elaborar un programa a executar a máis longo prazo, encamiñado a "reactivar" a economía e "impulsar" o emprego. Unha iniciativa avanzada por Alberto Núñez Feijoo durante o seu discurso de investidura e que foi criticada polos voceiros parlamentarios da oposición pola súa "inconcreción" e ausencia de ideas específicas.
Por outro lado, a Xunta achegou a seguinte "declaración institucional" con motivo deste Día Internacional do Traballador:
"Cumprindo cos compromisos adquiridos co pobo galego, o Goberno galego ten como un dos seus obxectivos a superación da situación de crise económica pola que atravesa o noso mercado laboral.
Ante as actuais cifras de paro que minguan o benestar das nosas familias, máis ca nunca poñémonos a traballar sen demora para que esta situación mude.
Por iso, cómpre mirar de fronte o que temos diante e, desde a responsabilidade, recoñecer que a situación económica existente actualmente en Galicia ao igual ca no resto do Estado español non é a que o Goberno galego e todos os traballadores e traballadoras desexamos.
Pero con ser preocupantes estes datos, o que nos debe guiar é a necesidade de xerar confianza dende as institucións, algo que resulta imprescindible para afrontar a recuperación económica. O que toca agora é que os gobernos, todos os gobernos, recuperen a credibilidade e o rigor.
E así, neste Día Internacional do Traballo, día de conmemoración do movemento obreiro mundial, o Goberno galego máis ca nunca quere declarar o seu apoio aos dereitos dos traballadores e traballadoras galegos e que non escatimaremos esforzos para facer real e efectivo o precepto constitucional do dereito ao traballo.
Que as nosas empresas poidan producir e manter o emprego, así como crear novos postos de traballo e que as relacións laborais se desenvolvan nunhas condicións laborais estables, iguais, saudables e seguras para os traballadores e traballadoras que prestan o seu traballo na nosa comunidade son os retos que trataremos de alcanzar.
Sabemos do importante e arduo esforzo que isto nos vai requirir pero temos a ilusión e a convicción de que o acadaremos entre todas e todos os actores que interveñen no mundo laboral.
É por isto que, aproveitando esta data de conmemoración, reiteramos o noso compromiso da defensa dunha política social e económica que xere máis emprego e de maior calidade, a defensa dun emprego digno e dun mercado laboral dinámico que posibilite o desenvolvemento da nosa economía.
A folla de ruta no eido laboral será, a través das ferramentas do diálogo permanente e do consenso, porque só así seremos, entre todos, capaces da sacar adiante esta situación.
O noso reto é, polo tanto, dar oportunidades a todos os galegos e galegas cunha boa política de emprego para garantir a competitividade da nosa economía e o seu benestar futuro.
Así é como queremos que se conmemore este día, coas ilusións renovadas e coa perspectiva de conseguir que Galicia recupere a creación de emprego, invertendo a actual tendencia de destrución".
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Caixa Breogán e o Pastor pasan as probas de resistencia Edición xeral
A morosidade nos créditos concedidos por bancos e caixas sobe aos niveis máis altos dos últimos 15 anos Edición xeral
Tradición furancheira en pé de guerra Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto